NAVIGAČNÝ SYSTÉM SENSUS
VYHĽADAJTE CESTU, NÁJDITE SAMÉHO SEBA
Zoznámte sa podnikateľkou Gundulou Cöllenovou a zistite, ako jej model XC90 pomáha vyťažiť maximum zo všedného dňa.
Podnikateľka Gundula Cöllenová sa narodila v Kolíne nad Rýnom a po 12 rokoch cestovania po svete sa rozhodla, že nastal čas vrátiť sa do Nemecka do svojej vlasti. A keď sa rozhodovala, v ktorom meste sa usadí a založí novú spoločnosť, myslela len na jedno miesto – Berlín. "Berlín je taký medzinárodný," vysvetľuje Gundula. "Je plný ľudí, ktorí žili na celom svete. Je to veľmi slobodné mesto".
Nové začiatky
Bolo to práve pocit slobody a kozmopolitného ducha, ktorý presvedčil Gundulu, že Berlín je pre ňu ideálnym miestom, v ktorom začne svoje nové podnikanie – Becycle. Becycle je butikové fitnes štúdio, v ktorom sa spájajú dve Gunduline veľké životné vášne – fitnes a hudba. "Prvýkrát som sa o fitnes začala zaujímať po presťahovaní do Londýna. Potom, keď som sa presťahovala do Berlína, som sa zamilovala do miestnej hudobnej scény. Bez ohľadu na to, kam sa v tomto meste vyberiete, budete počuť hudbu. Tak som si pomyslela: "Ako by som mohla skombinovať počúvanie skvelej hudby s cvičením?" Odpoveďou je Becycle".
Aby ste vyťažili čo najviac zo života vo veľkom meste ako je Berlín, budete musieť zostať pripojení – a to nielen s prácou a priateľmi, ale aj so životom okolo vás. A Gundula verí, že auto môže zohrávať kľúčovú úlohu ako pomocník pri udržiavaní kontroly nad svojím rušným životným štýlom. "Berlín je skutočne veľký a momentálne prežívam hektické obdobie," hovorí. "Než sa začne môj deň, snažím sa zorganizovať svoj kalendár. Vždy mám po ruke zoznam úloh – ale potrebujem trochu pomôcť. Takže používam veľa aplikácií v telefóne. V podstate musím byť stále pripojená, inak si viem len ťažko organizovať svoj život."
Neustále pripojený
Gundula sa naozaj spolieha na svoj mobilný telefón. Jednou z funkcií modelu XC90, ktoré Gundule naozaj zjednodušia každodenný život, je Apple CarPlay. Funkcia Apple CarPlay zvolí vybrané funkcie zo zariadenia iPhone a pohodlne ich sprístupní na centrálnom displeji vo vozidle. "Je skvelé mať veľký displej v aute, ktorý vám umožní prístup k niektorým aplikáciám a na ktorom sa zobrazujú informácie z vášho telefónu. Zistila som, že pri jazde sa nechcete dostať do nebezpečných situácií kvôli tomu, že neustále odvádzate pozornosť z cesty, aby ste skontrolovali mobil." Ďalšou funkciou, ktorá môže pomôcť Gundule mať prehľad o svojom nabitom programe, je aplikácia "Odoslať do vozidla". Gundula má stretnutia naplánované po celom meste. Aplikácia "Odoslať do vozidla" jej umožňuje odosielať destinácie do navigačného systému Sensus v modeli XC90 priamo z prehliadača v počítači alebo z aplikácie Volvo On Call zo smartfónu. To znamená, že po zapnutí navigačného systému na ňu už čaká najefektívnejšia trasa na jej ďalšie stretnutie – a nielen to, systém Sensus je pripojený na internet, takže trasa sa priebežne aktualizuje o najnovšie živé dopravné informácie a správy o počasí .
* Apple CarPlay je ochranná známka spoločnosti Apple Inc.
* Apple CarPlay je ochranná známka spoločnosti Apple Inc.
Gundula každé ráno vstáva skoro, dá si ovocnú šťavu vo svojom obľúbenom bare a potom ide behať do Tiergartenu. Tiergarten je jedným z najväčších a najobľúbenejších berlínskych centrálnych mestských parkov. Aby mala istotu, že neuviazne v rannej premávke, Gundula naplno využíva navigačný systém v modeli XC90. Gundula si v skutočnosti takmer každý aspekt počas dňa zjednodušuje a uľahčuje pomocou navigačného systému alebo iných inovácií vo vozidle – či už je to stretnutie s architektom priamo na mieste alebo výmena dôležitých správ s obchodným partnerom pomocou Apple CarPlay. V Gundulinom svete sa deje všetko rýchlo a veci sa môžu zmeniť v jedinom okamihu. Práve vďaka modernému navigačnému systému Sensus a funkciám typu "Odoslať do vozidla" dokáže byť Gundula o krok vpred.
Krása Berlína
Ale jazda v Berlíne nie je vyhradená len na podnikanie. Je to krásne mesto, ktoré sa neustále vyvíja a zaslúži si byť naplno preskúmané. A podľa Gunduly je najlepším spôsobom spoznávania jazda autom. "Myslím si, že krása Berlína spočíva v nečakanom. Toto mesto vás neustále prekvapuje. Prekvapia vás ľudia, ktorí tu žijú, to, čo tu ľudia robia a vzrušujúce veci, ktoré sa neustále okolo vás všade dejú. Pre mňa je krása Berlína v tomto." Ale ak hľadáte tradičnejšie poňatie krásy, v Berlíne sa nachádza slušný počet krásnych parkov a obklopuje ho nádherne kontrastná krajina. Trasa z východu na západ je jednou z najmalebnejších ciest cez mesto, na ktorej široké ulice umocňujú pocit priestoru uprostred tohto veľkomestského prostredia.
"Šoférovanie je tu veľmi jednoduché," vysvetľuje Gundula. "V Berlíne je veľa veľmi širokých ulíc. A keď máte skvelý navigačný systém, je oveľa jednoduchšie preskúmavať rôzne predmestia, vidieť rozmanité veci a objavovať nové kaviarne a reštaurácie. V lete rada riadim auto s priateľmi, s ktorými si vyrazíme k niektorému z nádherných jazier v okolí mesta. Je skvelé mať možnosť stráviť deň vonku a jednoducho sa dostať do prírody." Takže čo na konci dňa hľadá Gundula v aute? "Myslím si, že auto má slúžiť dvom potrebám. Chcete, aby vyzeralo dobre a malo veľmi moderný dizajn, ale súčasne by každé auto malo byť funkčné. Ale pre Gundulu je najdôležitejšie, že auto jej dá niečo, čo nenájdete v žiadnom showroome ani v továrni ako prvok výbavy – slobodu. "Keď mám auto, mám pocit, že vlastním mesto, pretože sa viem dostať kamkoľvek. Takže pre mňa auto znamená slobodu."